als_Latn dik_Latn sag_Latn
Ambasada hungareze, përmes një deklarate të dhënë për KosovaPress, shprehet mjaftë e shqetësuar për situatën e krijuar së fundmi me kolonat dhe grupet e gjata të kosovarëve që po ia mësyjnë Hungarisë.
Sipas ’shtëpisë’ hungareze në Prishtinë, shteti i tyre nuk mund ti ofrojë azil qytetarëve të një shteti që është i sigurt, siç është Kosova.
Në deklaratën e Ambasadës hungareze në Prishtinë, thuhet:
Ne jemi shumë të shqetësuar duke parë së fundi situatën e rëndë – me numrin shumë të lartë të azilkërkuesve. Vitin e kaluar 21.453 shtetas të Kosovës kërkuan azil në Hungari, në muajin e parë të 2015 numri ka mbërritur në 10.188.
Kosova tani është në vendin e parë në lidhje me numrin e azilkërkuesve, madje kanë kaluar numrat e personave që vijnë nga vendet e luftës si Siria dhe Iraku.
Kosova është një vend i sigurt, kështu që Hungaria nuk do të japë azil vetëm për arsye ekonomike.
Vala e madhe e azilkërkuesve tejkalon kapacitetin e qendrave tona të pritjes, të cilat janë projektuar për personat që largohen nga vendet e tyre për shkak të ndjekjeve politike, racës, fesë, kombësisë.
als_Latn als_Latn als_Latn als_Latn als_Latn als_Latn als_Latn